text: আওস ইবনে আস সামিত মুহাম্মাদের একজন সাহাবা ছিলেন। তিনি বিশিষ্ট কবি ও সাহাবা উবাদা ইবনে আস সামিতের ভাই।
  
  পরিচয় 
  তার জন্ম ৫৭০ খ্রিষ্টাব্দে; তবে কারও কারও মতে তিনি ৫৮৩ খ্রিষ্টাব্দে জন্মগ্রহণ করেন। তার পিতার নাম সামিত ইবনে কায়স ইবনে আসরাম ইবনে ফাহর এবং মাতার নাম কারাত আল আইন বিনতে উবাদা বিন নিদহাল আল খাজরাজিয়া। তিনি খাজরায বংশের সন্তান।
  
  ব্যক্তিগত জীবনী 
  তিনিও তার ভাইয়ের ন্যায় কবিতায় পারদর্শী ছিলেন। কাব্য রচনায় তার খ্যাতি ছিল। তার রচিত কবিতা লােকমুখে শোনা যেত। পায়ে ত্রুটি থাকার কারণে তিনি কিছুটা খুঁড়িয়ে হাটতেন।
  
  বিবাহ 
  বিস্তারিত দেখুনঃ খাওলা বিনতে সালাবার যিহারের ঘটনা
  
  তিনি চাচাত বোন খাওলা বিনতে সালাবাকে বিবাহ করেছিলেন এবং অনাকাঙ্ক্ষিতভাবে স্ত্রীকে যিহার করে ফেলেছিলেন,(স্ত্রীকে নিজের মা অথবা সম মর্যাদার কারো সাথে তুলনা করা; এতেও স্ত্রী তালাকপ্রাপ্ত হয়ে যায়)। এর কিছুসময় পরেই তিনি অনুতপ্ত হন এবং বিচলিত হয়ে পড়েন, যার প্রেক্ষিতে কুরআনের কয়েকটি আয়াত নাযিল হয়। (৫৮ঃ১-৫) নাম্বার আয়াতটি নাযিল হয় যিহারের সমস্যা সমাধানের জন্য যাতে স্বামী ও স্ত্রী দু'জনই সন্তুষ্ট থাকে।
  
  যুদ্ধে অংশগ্রহণ 
  আওস বদরের যুদ্ধে অংশগ্রহণ করেছিলেন বলে জানা যায়।
  
  মৃত্যু 
  তিনি বায়তুল মাকদিসে বসবাস করতেন এবং উসমান এর খিলাফাত কালে ফিলিস্তিনের রামাল্লা নগরে ৩৪ হিজরি, ৬৫৫ খ্রিষ্টাব্দে মৃত্যুবরন করেন। মৃত্যুকালে তার বয়স হয়েছিলো ৮৫ বছর, কারও কারও মতে ৭২ বছর।
  
  তথ্যসূত্র 
  
  বিষয়শ্রেণী:পুরুষ সাহাবা
  বিষয়শ্রেণী:কবি সাহাবা
title: আওস ইবনে আস সামিত